El Club de Tenis Gandia acull la XLIX edició del Trofeu Memorial Manuel Alonso
09 maig 2024

## El Club de Tenis Gandia acull la XLIX edició del Trofeu Memorial Manuel Alonso09 maig 2024Última actualització: 09 maig 2024

![](../gestion/img/84576825157920688cc5b68a32a79e7728d0cad80db78d091d8b70a3b51e9c2e.jpg)  
  

L'**edil delegat d'Esports, Jesús Naveiro** i el **director de l'empresa de gestió esportiva Dectra, Toni Gil**, han presentat la **XLIX edició del Trofeu Memorial Manuel Alonso**, campionat infantil de tenis de la Comunitat Valenciana que tindrà lloc **entre l'11 i el 19 de maig a les instal·lacions del Club de Tenis Gandia**.  
  
Sobre el torneig, el regidor ha assenyalat que _"és el més important de la categoria sub-14 en l'àmbit regional"_. _"Una vegada més, Gandia aposta per l'esport infantil per tal de fomentar l'activitat física des que els xiquets són menuts i es promociona com a lloc per acollir esdeveniments esportius de tota classe"_.  
  
La competició començarà aquest dissabte, dia 11, amb la fase prèvia. En aquesta etapa es decidirà quins esportistes passen al quadre final, que començarà a disputar-se dilluns, 13 de maig, i finalitzarà divendres. Els partits que es juguen al llarg de la setmana es faran entre les 10 i les 18 hores.  
  
Durant la prova, més de 100 tenistes lluitaran per classificar-se al Campionat d'Espanya, que es jugarà a Rocafort entre el 8 i el 14 de juliol.  
  
_"Crec que, tenint en compte la importància del torneig i la quantitat de gent que hi assistirà, aquest beneficiarà molt a Gandia, ja que les persones que vinguen de fora pernoctaran a la ciutat, consumiran, etc.",_ ha comentat Gil, qui ha recordat que l'entrada és gratuïta i ha convidat totes les persones a gaudir de la competició. _"Els qui vinguen podran gaudir de les millors raquetes dels principals clubs de la Comunitat Valenciana i dels esportistes que, d'ací a uns anys, seran els que ens representen mundialment"_, ha finalitzat.

[Twittear](https://twitter.com/share)